als_Latn dik_Latn sag_Latn
Asport- Berbatov nuk ndihet aspak i turpëruar. Pas befasis ndaj Fiorentinës dhe Juventusit, bullgari është hedhur në sulm. “ Kishte disa klube që më kanë dashur por unë nuk kam marrë asnjëherë ndonjë impenjim me asnjë njeri- ka thënë sulmuesi bullgar- Kam pranuar ofertën e Fulham por nuk i kam thënë kurrë dy shoqërive të tjera, që kanë qarë sikur të ishin tradhëtuar, se do të kisha luajtur për ta. Zgjedh unë se ku dëshiroj të luajë”, shprehet ai duke ju përgjigjur kritikave të Juventusit dhe Fiorentinës.
Mesazh i qartë dhe i fortë, i drejtuar ndaj Dela Vales dhe Marrotas: “ Kuptoj që Fiorentina është e zhgënjyer, kur dicka nuk realizohet mund të ndihesh i ofenduar por unë mendoj për interesat e mija dhe dëgjoj njerzit që më qëndrrojnë më pranë”, ka vazhduar Berbatov, duke shpjeguar se zgjedhja e tij është diktuar mbi të gjitha nga vullneti gruas për të qëndrruar në Angli. “ Unë e di se ku familja ime gjëndet më mirë- ka saktësuar sulmuesi- Kam një djalë të vogël, dhe do të kem një tjetër. Nëse nuk keni një shpjegim llogjik për zgjedhjen time, unë nuk mund të bëj asgjë”. Më pas një deklaratë dashurie ndaj Britanisë së Madhe. “ Anglia më pëlqen, e dashuroj kulturën dhe flas këtë gjuhë, dhe mbi të gjitha familja ime ndihet mirë”, ka thënë Berbatov.
Por si ka shkuar realisht tratativa me Juventusin dhe Fiorentinën? Berbatov i ka idetë shumë të qarta dhe nuk ndihet aspak fajtor. “ Në fillim dua të saktësoj dicka: nuk do të vdes nëse nuk luaj në Champions Ligë, dua vetëm të luajë dhe të zbavitem- ka shtuar bullgari- Nuk kam bërë asnjëherë premtime për Fiorentinën ose Juventusin. Më kanë kërkuar shumë skuadra, por unë nuk i kam thënë asnjëherë po ndonjë skuadre. Dhe më pas nuk jam dhe nuk do të jem një lojtar që në momentin e fundit rimendohet”.
You must be logged in to post a comment Login
als_Latn als_Latn als_Latn eng_Latn